תוכנית 21 הנקודות

תוכנית 21 הנקודות (או בשמה הרשמי התוכנית המקיפה של הנשיא דונלד ג' טראמפ לסיום הסכסוך בעזה, , או תוכנית 20 הנקודות) היא תוכנית של נשיא ארצות הברית דונלד טראמפ לסיום מלחמת חרבות ברזל. התוכנית כוללת עסקה לחילופי שבויים בין כל הישראלים שנחטפו מישראל במתקפת שבעה באוקטובר אשר הוחזקו ברצועה לבין מאות אסירים ביטחוניים פלסטינים, פירוק חמאס מנשקו ופירוז רצועת עזה, נסיגה ישראלית מכלל הרצועה פרט לשטחי הפרימטר והתחייבות שלא לספח אותה, שיקום הרצועה באמצעות הקמת ממשל פלסטיני־טכנוקרטי תחת פיקוח בין-לאומי ופריסת כוח צבאי בין-לאומי בה, קיום האפשרות לתושבי החבל לעזוב אותו ולחזור אליו לפי רצונם, והצהרה ישראלית על אפשרות להקמת מדינה פלסטינית בעתיד בכפוף לרפורמה ברשות הפלסטינית.

התוכנית הוכרזה ב-29 בספטמבר 2025 במסיבת עיתונאים משותפת של הנשיא טראמפ עם ראש ממשלת ישראל בנימין נתניהו בבית הלבן, וזכתה לתמיכה בין היתר מהאומות המאוחדות, הממלכה המאוחדת, צרפת, ספרד, רוסיה, איטליה, גרמניה, איחוד האמירויות הערביות, מצרים והרשות הפלסטינית. ב-9 באוקטובר הכריז טראמפ כי ישראל וחמאס הסכימו על השלב הראשון בתוכנית. במסגרת זו הוחל בביצועה, הוכרזה הפסקת אש ברצועה, שוחררו בהדרגה החטופים המוחזקים בה כולל רן גואילי (שגופתו הוחזרה ב-26.1.26) וצה"ל נסג לקו הצהוב.

ב-14 בינואר 2026 הכריז סטיב ויטקוף על מעבר לשלב השני של בתוכנית, הכולל את פירוז הרצועה, הקמת ממשל טכנוקרטי־פלסטיני בה ושיקום שלה, זאת למרות שהשלב הראשון לא בוצע במלואו. במסגרת זו מוקמת היררכיה השלטונית חדשה ברצועה, שבראשה תעמוד הוועדה הלאומית לניהול עזה, ועדה טכנוקטית־פלסטינית שתשמש כממשלה זמנית בחבל, בראשות עלי שעת'. על הוועדה תפקח מועצת השלום בראשות דונלד טראמפ, שתהיה מורכבת ממנהיגים בכירים מהעולם. מתחת למועצת השלום ומעל לוועדה הלאומית תפעל המועצה המבצעת.

 סעיפים 
ממוזער|מפת תוכנית 21 הנקודות.הקו הכחול – אזורי השליטה של צה"ל נכון לפרסום התוכנית.הקו הצהוב – אזורי השליטה שאליהם נסג צה"ל לאחר השבת החטופים.הקו האדום – אזורי השליטה שאליהם ייסוג צה"ל לאחר ייצוב כוח ה-ISF  ברצועה.השטח המסומן בקווים אלכסוניים – הפרימטר שבו יישארו כוחות צה"ל גם לאחר העברת השליטה לגוף שלטוני אחר.
התוכנית כללה מלכתחילה 21 סעיפים, אך אחד הסעיפים יושם עוד במהלך הפגישה המקדימה בין טראמפ ונתניהו ולכן נשמט מהרשימה, שכוללת את 20 הסעיפים הבאים:

 סיום הלחימה 
 אם שני הצדדים יסכימו להצעה, הלחימה תסתיים מייד. כוחות צה"ל ייסוגו לקו שסוכם כדי להתכונן לשחרור החטופים. בתקופה זו יופסקו כל הפעולות הצבאיות, כולל הפצצות אוויריות וארטילריות, וקווי הלחימה יוקפאו עד שיתקיימו התנאים לנסיגה הדרגתית ומלאה.

 כלכלה ופיתוח הרצועה 
 עם קבלת ההסכם יוזרם מייד סיוע מלא לרצועת עזה, בהיקפים גדולים לפחות כמו שנקבע בהסכם ב-19 בינואר 2025, כולל שיקום תשתיות (מים, חשמל וביוב), שיקום בתי חולים ומאפיות, והכנסת ציוד לפינוי הריסות ולפתיחת כבישים.
 חלוקת הסיוע תתבצע דרך האומות המאוחדות וסוכנויותיו, הסהר האדום וגופים בין-לאומיים נוספים שאינם קשורים לאחד מהצדדים. פתיחת מעבר רפיח לשני הכיוונים תעשה לפי אותו מנגנון.
 רצועת עזה תפותח מחדש לטובת תושביה, שעל פי נוסח הסעיף סבלו די והותר.סעיף 2 בתוכנית:

Gaza will be redeveloped for the benefit of the

people of Gaza, who have suffered more than enough.
 תוכנית כלכלית של טראמפ לפיתוח עזה תיבנה על ידי פאנל מומחים, שבנו ערים מודרניות שונות במזרח התיכון.
 יוקם גם אזור כלכלי מיוחד עם מכסים מועדפים והסדרי גישה שייקבעו עם מדינות משתתפות.
 אם חמאס יעכב או ידחה את ההצעה, ההסדר והסיוע ימשיכו באזורים נקיים מטרור שמועברים משליטת צה"ל לכוח הבין-לאומי.

 שחרור חטופים ואסירים 
 תוך 72 שעות מהרגע שישראל תכריז פומבית על קבלת ההסכם, יוחזרו כל החטופים – החיים והמתים.סעיף 4 בתוכנית

Within 72 hours of Israel publicly accepting this agreement, all hostages, alive and deceased, will be returned.
 לאחר שחרור כל החטופים תשחרר ישראל 250 אסירי עולם ועוד 1,700 עזתים שנעצרו אחרי 7 באוקטובר 2023, כולל כל הנשים והילדים שנעצרו בהקשר זה. על כל חטוף חלל ישראלי שמוחזר תשחרר ישראל את גופותיהם של 15 עזתים.
 לאחר שחרור כל החטופים, תוענק לאנשי חמאס המתחייבים לדו-קיום ושלום אפשרות להנחת נשקם ולקבלת חנינה. מי שירצה לעזוב את רצועת עזה יקבל אפשרות של מעבר בטוח למדינות קולטות.

 הממשל ברצועה 
 חמאס ופלגים אחרים יתחייבו שלא להשתתף בשום צורה בניהול עזה, כל תשתיות הטרור ייהרסו ולא ייבנו מחדש, ותהליך הפירוז ינוהל תחת פיקוח בין-לאומי, כולל תוכנית רכישה חוזרת ושילוב מחדש של לוחמים.
 רצועת עזה תנוהל באופן זמני על ידי ועדה פלסטינית טכנוקרטית וא-פוליטית שתספק שירותים יומיומיים ותפעל תחת פיקוח של גוף מעבר בין-לאומי חדש – "מועצת השלום" – שבראשה יעמוד הנשיא דונלד טראמפ, ובהשתתפות מנהיגים נוספים, בהם ראש ממשלת בריטניה לשעבר טוני בלייר. גוף זה יקבע את המסגרת וינהל את מימון הפיתוח עד שהרשות הפלסטינית תשלים את הרפורמה שלה ותוכל לחזור לשלוט באופן בטוח ויעיל ברצועה.
 שותפות אזוריות יספקו ערבויות לעמידה של חמאס והפלגים בהתחייבויותיהם ולהבטיח שרצועת עזה החדשה לא תהווה איום.
 ארצות הברית תעבוד עם שותפות ערביות ובין-לאומיות להקים כוח ייצוב בין-לאומי זמני, שייקרא ISF וייכנס מייד לרצועת עזה. הכוח יאמן ויתמוך בכוחות משטרה פלסטיניים שיעברו בדיקה, ויתאם את פעילותו עם ירדן ומצרים. הכוח יעבוד עם ישראל ומצרים לאבטחת הגבולות ולמניעת הברחות נשק, תוך הסדרת מעבר מהיר ובטוח של סחורות.
 רצועת עזה תהיה אזור נטול טרור רדיקלי שאינו מהווה איום על שכנותיה.

 אופק מדיני 
 איש לא יחויב לעזוב את עזה, וכל מי שירצה יוכל לצאת ולחזור. תושבי עזה יעודדו להישאר ותוצע להם האפשרות לבנות ולשקם את עזה.
 ישראל לא תכבוש או תספח את עזה. ככל שהכוח הבין-לאומי יבסס שליטה ויציבות, צה"ל ייסוג על פי אבני דרך ותנאים שייקבעו בין צה"ל, הכוח הבין-לאומי, מדינות ערב וארצות הברית, עד למסירה מלאה של רצועת עזה לידיהם. תשמר רק נוכחות היקפית ביטחונית עד שיובטח לחלוטין שאין איום טרור מצד רצועת עזה.
 יחל תהליך דיאלוג בין-דתי על ערכי סובלנות ושיתוף כדי לשנות נרטיבים בקרב פלסטינים וישראלים וכדי להדגיש את יתרונות השלום.
 עם התקדמות פיתוח עזה ועם יישום רפורמת הרשות הפלסטינית, ייווצרו התנאים לנתיב אמין להגדרה עצמית פלסטינית ולמדינה – בה הצדדים מכירים כשאיפתו של העם הפלסטיני.
 ארצות הברית תקיים דיאלוג בין ישראל לפלסטינים להסכמה על אופק מדיני לדו-קיום של שלום ושל שגשוג.

 הימנעות מתקיפה בשטח קטר 
 נקודה שהופיעה בתוכנית 21 הנקודות המקורית, אך הושמטה ממנה לאחר שיושמה עוד במהלך הפגישה בין טראמפ ונתניהו, היא התנצלות נתניהו בפני ראש ממשלת קטר מוחמד אאל ת'אני על התקיפה בשטח מדינתו, והבטחה שלעולם לא יתקוף עוד בשטח קטר.

ביצוע
ממוזער|בית עיריית אשדוד מואר בכחול ובלבן, יחד עם הכתובת "חוזרים הביתה", לאחר אישור התוכניתבעקבות תגובת חמאס לתוכנית, החל ביום שני 6 באוקטובר 2025 משא ומתן בשארם א-שייח' שבסיני במצרים, בו השתתפו ישראל וחמאס בתיווכן של ארצות הברית, מצרים, קטר וטורקיה. ב-9 באוקטובר הגיעו מדינת ישראל וארגון הטרור חמאס להסכמות בנוגע לביצוע השלב הראשון של התוכנית וחתמו עליהן במסגרת הסכם ישראל–חמאס. ההסכם נכנס לתוקף עם אישורו על ידי ממשלת ישראל, לפנות בוקר ביום שישי 10 באוקטובר.

 שלב א' 
ממוזער|מרכז התיאום האזרחי-צבאי בקריית גת, המפקח על הפסקת האש ברצועה
ישראל אפשרה העברת סיוע הומניטרי לרצועה בהיקפים גדולים. במסגרת זו נפתחו מעבר זיקים, מעבר 96, מעבר כיסופים ומעבר כרם שלום בגבול הרצועה ודרכם הוזרמו כמויות גדולות של סיוע פנימה. הסיוע תוכנן להיות מועבר על ידי ארגוני האומות המאוחדות וארגונים בינלאומיים אחרים לאחר בידוק ביטחוני בביצועה של רשות המעברים היבשתיים. צה"ל נסוג לקו הצהוב ברצועה. בהמשך, שחררה ישראל מאות מחבלים המרצים עונשי מאסר עולם ואלפי לוחמים בלתי חוקיים הכלואים אצלה, ולאחר מכן החזיר חמאס 20 חטופים חיים וארבעה חטופים חללים הוחזרו ב-13 באוקטובר. חמאס טען שאינו יודע איפה נמצאים שאר החטופים שהוחזקו ברצועה, אך מערכת הביטחון הישראלית טענה שהוא יודע את מיקומם של חלקם. מאז שוחררו בהדרגה גופות שאר החטופים עד להשבת החלל החטוף האחרון, רן גואילי, ב־26 בינואר 2026.

הוקם מרכז התיאום האזרחי-צבאי של ארצות הברית שתפקידו לפקח על יישום הפסקת האש. ב-13 באוקטובר התכנסה פסגת השלום בשארם א-שייח', כאשר יושבי הראש שלה היו נשיא ארצות הברית דונלד טראמפ ונשיא מצרים עבד אל-פתאח א-סיסי. השתתפו בה מנהיגים ונציגים רמי-דרג מיותר מ-30 מדינות, כולל ממדינות אירופה והמזרח התיכון. מטרת הפסגה הייתה הגעה לסיכום על יישום השלבים הבאים בתוכנית ונחתמה בה התחייבות לקיים את תנאי התוכנית.

השלב הראשון בתוכנית לא יושם במלואו: חמאס מסרב להתפרק מנשקו, וישראל טרם השלימה את נסיגת כוחותיה או את פתיחת המעברים לסיוע הומניטרי מלא כפי שהתחייבה, אין הפסקת אש מלאה בין ישראל לחמאס, והחטוף רן גואילי עדיין לא הוחזר לישראל. הוא הוחזר לבסוף במבצע ישראלי ב-26 בינואר 2026.

 שלב ב' 
ב-14 באוקטובר אמר נשיא ארצות הברית דונלד טראמפ כי "השלב השני [של התוכנית] מתחיל עכשיו". למחרת פורסם על ידי הוול סטריט ג'ורנל שישראל וחמאס פתחו בשיחות על השלב השני בתוכנית. בין היתר, נידונו מבנה השלטון בעזה לאחר המלחמה, הצבת כוח ביטחון ערבי ברצועה, פירוז חמאס ופתיחת מעבר רפיח. ב-17 בנובמבר קיבלה מועצת הביטחון של האומות המאוחדות את החלטה 2803 המאשרת את התוכנית ומברכת היוזמה להקמת המוסדות המפורטים בה, המהווים חלק משלב ב'.

ב-14 בינואר 2026 הכריז סטיב ויטקוף על מעבר לשלב השני של בתוכנית, הכולל מעבר מהפסקת אש לפירוז, ממשל טכנוקרטי פלסטיני ושיקום של הרצועה באמצעות היררכיה שלטונית חדשה. ההיררכיה השלטונית המוקמת ברצועה מתוכננת לכלול מספר גופים, ועיקרה ניהול הרצועה על ידי ממשלה פלסטינית-טכנוקרטית, תחת פיקוח בין-לאומי. בראש השלטון בחבל תעמוד מועצת השלום בראשות דונלד טראמפ, שתמנה כ-12 חברים ותפקח על תהליך השיקום הכולל. יהיו חברים בה גם טוני בלייר, ג'ארד קושנר, סטיב ויטקוף ושליח האו"ם לשעבר ניקולאי מלאדנוב. היא תפקח על הוועדה הלאומית לניהול עזה, שתהיה מורכבת מ-15 טכנוקרטים פלסטיניים שיהיו אחראים על הניהול היומיומי של הרצועה, כולל תברואה, תשתיות וחינוך. בראש הוועדה נבחר לעמוד עלי שעת', לשעבר סגן שר התכנון הפלסטיני ברשות הפלסטינית. מתחת למועצת השלום ומעל לוועדה הלאומית תפעל המועצה המבצעת. גוף זה אמור לתמוך בפעולות ממשלת הטכנוקרטים. במועצה המבצעת חברים בכירים מטורקיה, קטאר, איחוד האמירויות ומצרים. הוועדה הלאומית לניהול עזה התכנסה לראשונה ב-16 בינואר.

 תגובות 
 : טאהר א-נונו, יועץ תקשורת של ראש הלשכה המדינית של הארגון, אמר בתגובה ראשונה, מיד לאחר פרסום התוכנית, כי לא התייעצו איתם על ההצעה הנוכחית, וטרם יצאה הסכמה רשמית מטעם הארגון. ב-1 באוקטובר 2025, טראמפ נתן לחמאס אולטימטום של "3–4 ימים" להסכים להצעה. ביום שישי 3 באוקטובר 2025, הודיע חמאס כי הוא מוכן לשחרור כל החטופים ולפתיחה במשא ומתן על התוכנית לסיום המלחמה בעזה, ללא פירוט נוסף על יתר הסעיפים שהציג הנשיא טראמפ - ובהם הדרישה לפירוקו מנשק.
 : ראש הממשלה בנימין נתניהו אמר כי הוא תומך בתוכנית של טראמפ לסיים את המלחמה בעזה בפגישתו עם טראמפ. רוב ראשי המפלגות בישראל בירכו על התכנית והביעו תמיכה בה. לעומת זאת, בצלאל סמוטריץ' יו"ר מפלגת הציונות הדתית אמר כי מדובר ב"החמצה היסטורית" ו"הפניית עורף לכל לקחי 7 באוקטובר – ולהערכתי זה גם ייגמר בבכי". הוא אף הביע תקווה שחמאס יסרב להצעה ו"יציל אותנו מעצמנו". כמו כן פורסם באמצעי התקשורת כי איתמר בן גביר יו"ר עוצמה יהודית אמר בישיבת הממשלה כי התכנית מסוכנת לביטחון ישראל.
  כינתה את מאמצי טראמפ "כנים ונחושים", והצהירה כי היא מחויבת לקיים בחירות פרלמנטריות ונשיאותיות חדשות בתוך שנה מתום המלחמה, לשנות את תוכניות הלימוד, ולהקים כוח ביטחוני חדש, תוך הדגשת רצונה ל"מדינה פלסטינית מודרנית, דמוקרטית ולא-מזוינת, המחויבת לפלורליזם ולהעברת שלטון בדרכי שלום".

 ראו גם 

 תוכנית השלום של הנשיא טראמפ
 תוכנית טראמפ לפינוי רצועת עזה
 הוועדה הלאומית לניהול עזה
 מועצת השלום

קישורים חיצוניים






 הערות שוליים 

*
קטגוריה:מלחמת חרבות ברזל
קטגוריה:נשיאות דונלד טראמפ השנייה
קטגוריה:עסקאות חילופי שבויים
קטגוריה:2025 ברצועת עזה
קטגוריה:יחסי ארצות הברית – ישראל
קטגוריה:החטופים הישראלים ברצועת עזה במלחמת חרבות ברזל
קטגוריה:2025 בארצות הברית
קטגוריה:תוכניות מדיניות של דונלד טראמפ